KLASA: 944-15/21-01/22

URBROJ: 2176/04-03-21-2

Novska, 24. rujna 2021.

Na temelju članka 7. Odluke o davanju na korištenje javnih površina i dijelova neizgrađenog građevinskog zemljišta u vlasništvu Grada Novske („Službeni vjesnik“ broj 30/2018) Gradonačelnik Grada Novska raspisuje

**JAVNI NATJEČAJ**

**za davanje na korištenje javnih površina na sajmu „IZVORNO NAŠE“**

**u sklopu manifestacije „LUKOVO U NOVSKOJ 2021“**

**I. PREDMET JAVNOG NATJEČAJA**

Predmet javnog natječaja je davanje na privremeno korištenje javne površine u Novskoj na šetnici Trg dr. Franje Tuđmana počevši od fontane „Ogrc“ sve do replike starinskoga bicikla na Trgu Đure Szabe u svrhu korištenja javne površine s postavljenim štandom za prigodnu prodaju **proizvoda proizvedenih na obiteljskom poljoprivrednom gospodarstvu, ručno izrađenih radova i suvenira,** **proizvoda domaće radinosti, te proizvoda starih obrta i zanata na sajmu „IZVORNO NAŠE**“ koji se održava u sklopu manifestacije „Lukovo u Novskoj“ 15.,16. i 17.10.2021.

**II. UVJETI NATJEČAJA**

1. Početna naknada za korištenje javne površine iznosi 70,00 kn po štandu dnevno.

**Napomena:** **Ponuda se podnosi za korištenje štanda površine 2 m2 kojega će na javnu površinu postaviti organizator, te se uz postavljeni štand neće moći koristiti dodatna javna površina postavljanjem vlastitog štanda ili prodajne klupe.**

2. Ponuditelj podnosi ponudu za korištenje isključivo jednog štanda.

3. Kriterij za izbor najpovoljnije ponude je visina naknade za korištenje javne površine, te će visina naknade odrediti i smještaj ponuditelja – najpovoljniji ponuditelj koristi lokaciju bližu fontani„ Ogrc“ gdje će se održavati cjelodnevna događanja. U slučaju da ponuditelji ponude istu naknadu, prednost ima ponuditelj čija ponuda je ranije zaprimljena u pisarnici Grada Novske. U slučaju da su ponuditelji i dalje izjednačeni, prednost ima ponuditelj s prebivalištem ili sjedištem na području Grada Novske.

4. Natjecati se mogu isključivo pravne i fizičke osobe koje su registrirane za obavljanje djelatnosti koju namjeravaju obavljati na lokaciji koja se daje na korištenje.

5. Grad Novska ne osigurava izabranim ponuditeljima na ovom natječaju priključak na vodu ili priključak na električnu energiju.

6. Krajnji rok za dostavu pisanih ponuda je **11. listopada 2021. godine do 9 sati** **do kada ponude moraju biti zaprimljene u pisarnici Grada Novske.** Ponude se dostavljaju poštom na adresu: Grad Novska, Trg dr. Franje Tuđmana 2, 44330 Novska, ili neposredno u pisarnicu, u zatvorenoj omotnici s naznakom**«Natječaj za korištenje javne površine - sajam “Izvorno naše“ - Lukovo u Novskoj 2021- NE OTVARAJ****«.**

7. Pisane ponude sadrže:

- naziv ponuditelja, adresa ili sjedište, OIB - kontakt telefon i e-mail odgovorne osobe ponuditelja za potrebu slanja obavijesti,

- ponuđenu naknadu za korištenje javne površine i **dane u koje će se površina koristiti**

- vrstu proizvoda koji će se prodavati sa štanda

- preslika osobne iskaznice za fizičke osobe ako je ponuditelj fizička osoba,

- preslika rješenja o obrtu ako je ponuditelj obrtnik,

- izvadak iz sudskog registra za pravne osobe,

- preslika Rješenja o upisu u registar udruga, ako je ponuditelj udruga,

- preslika Rješenja o upisu u registar obiteljskih poljoprivrednih gospodarstava, ako je ponuditelj OPG.

13. Nepotpune i nepravovremene ponude neće se uzimati u obzir prilikom odabira ponuditelja, kao ni ponude onih ponuditelja koji nisu podmirili obvezu prema Gradu Novska po osnovi prijašnjih zakupa i korištenja javne površine.

14. Otvaranje ponuda i utvrđivanje redoslijeda ponuditelja izvršit će Povjerenstvo Grada Novske u Gradskoj vijećnici dana **11. listopada 2021. godine u 9,30 sati.**

15. Odluku o izabranim ponuditeljima i rednom broju ostvarene lokacije ponuditelja donosi Gradonačelnik Grada Novske. Odluka o izabranim ponuditeljima i broju ostvarene lokacije

objavit će se na internetskoj stranici Grada Novske na mjestu predviđenom za važne obavijesti.

16. Izabrani ponuditelji sklapaju Ugovor o privremenom korištenju javne površine odmah nakon donošenja odluke o izabranim ponuditeljima, a najkasnije na dan korištenja. U slučaju neodazivanja na potpis ugovora u navedenom roku smatrat će se da je ponuditelj odustao od korištenja.

17. Svaki korisnik dužan je uplatiti ugovorenu naknadu za korištenje najkasnije na dan korištenja javne površine.

18. U slučaju težih vremenskih nepogoda (jaka kiša i vjetar, tuča i sl.) na dan korištenja javne površine koje ometaju prodaju proizvoda, te postoji mogućnost nastanka štete na stvarima korisnika, do tada sklopljeni ugovori o privremenom korištenju mogu se raskinuti na pojedinačni zahtjev korisnika, koji je o tome dužan izvijestiti komunalnog redara Grada Novske.

19. Dodatne informacije o ovom javnom natječaju mogu se dobiti u Upravnom odjelu za komunalni sustav, prostorno planiranje i zaštitu okoliša Grada Novske, tel. (044) 691-520.

**GRADONAČELNIK**

**Marin Piletić, prof.,v.r.**